Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 695/12/8808	Rožňava, 2.10.2012
EEČ : 2-67-109-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Rožňava
Podľa § 215 odsek 1 písmeno g Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
od 19.09.2007 doposiaľ, okrem obdobia od februára 2008 do augusta 2008, kedy zaplatil výživné, a od 30.10.2009 do 01.11.2011, kedy bol evidovaný na Úrade práce v XXXXX ako nezamestnaný, v Betliari, okr. XXXXX a inde, úmyselne neplnil vyživovaciu povinnosť na svojho syna XXXXX, nar. 19.08.2000, umiestneného v Detskom XXXXX, hoci rozsudkom Okresného súdu v XXXXX sp. zn. 7P159/2006 zo dňa 17.08.2006 bol zaviazaný prispievať na jeho výživu po 681,-Sk /22,60 €/ mesačne, v dôsledku čoho dlhuje na výživnom sumu vo výške najmenej 632,80 € Detskému domovu XXXXX,  z a s t a v u j e m ,  lebo zanikla trestnosť činu.

lebo sa schválil zmier medzi obvineným a poškodeným
Odôvodnenie:
Uznesením vyšetrovateľa ORPZ, Odboru kriminálnej polície v XXXXX sp. zn. ČVS: ORP-282/OVK-RV-2010 zo dňa 26.07.2012 bolo vznesené obvinenie XXXXX za prečin zanedbania povinnej výživy podľa § 207  ods. 1, 3 písm. b Tr. zák.  na tom skutkovom základe, ako je to uvedené vo výrokovej časti tohto uznesenia.
 	V priebehu vyšetrovania obvinený XXXXX dňa 04.09.2012 uhradil Detskému domovu v XXXXX dlžné výživné v plnej výške.
XXXXX, splnomocnená zástupkyňa Detského domova v XXXXX, potvrdila, že obvinený XXXXX im dlžné výživné, za ktoré bol stíhaný, uhradil, a výživné vo výške 125,85 €, ktoré im obvinený dlhuje za obdobie, za ktoré nie je trestne stíhaný, si budú vymáhať v exekučnom konaní. Tým, že dieťa bolo umiestnené v ústave, v dôsledku neplnenia vyživovacej povinnosti obvineným netrpelo núdzou.
      	Podľa § 86 písm. a Tr. zák. trestnosť zanedbania povinnej výživy /§207/ zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Podľa § 215 ods.1 písm. g Tr. por., prokurátor zastaví trestné stíhanie ak zanikla trestnosť činu.
Vzhľadom k tomu, že obvinený XXXXX dodatočne splnil svoju vyživovaciu povinnosť a splnil tak podmienky  ustanovenia o účinnej ľútosti, bolo potrebné trestné stíhanie zastaviť tak, ako je to uvedené vo výrokovej časti tohto uznesenia. 
	
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka